Միտրոֆան Իվանով-Կոզելսկի

Միտրոֆան Տրոֆիմովիչ Իվանով-Կոզելսկի (, իսկական ազգանունը՝ Իվանով, ), ռուս դերասան։

1873-1874 թվականներին խաղացել է Կիևի և Խարկովի թատրոններում։ 1875 թվականից հյուրախաղերով հանդես է եկել Ռուսաստանի տարբեր քաղաքներում։ Լավագույն դերերից են՝ Ժադով (Ա. Օստրովսկու «Եկամտաբեր պաշտոն»), Չացկի (Գրիբոյեդովի «Խելքից պատուհաս»), Շայլոկ, Համլետ (Շեքսպիրի «Վենետիկի վաճառականը», «Համլետ»), Ուրիել Ակոստա (Գուցկովի «Ուրիել Ակոստա»), Քին (Դյումա-հոր «Քին»)։ 

Իվանով-Կոզելսկին խաղացել է նաև Թիֆլիսի և Բաքվի թատրոններում։ 1880-ական թվականներին Բաքվում հատուկ ուշադրություն է դարձրել պատանի Հ. Աբելյանին, որը ռեալիստական արվեստի իր առաջին դասերն առել է Իվանով-Կոզելսկուց։

Ծանոթագրություններ 

Ռուս դերասաններ